Isabel Granada

Isabel Granada (Marso 3, 1976 – Nobyembre 4, 2017) sarong Filipino aktres asin parakanta.

Kaamayan kan buhay asin edukasyon 
Isabel Granada siya aki nina Humberto Granada, sarong Filipinong marinong inhenyero, asin Isabel Villarama, sarong Espanyol. An saiyang ama nagadan kan 1995.

Si Granada nagklase sa Philippine Air Transport and Training Services College, kun sain nakua niya an saiyang bachelor's degree sa aeronautical engineering kan 2001 asin nagkaigwa nin lisensiya para maging saron pribadong piloto. Nagserbe man siya bilang piloto, second class sa Philippine Air Force sa laog kan duwang taon.

Karera

Pag-arte

1986–2004: Kapinuni kan saiyang karera 

An karera ni Granada sa pag-arte nagpuon kan siya mag-audition sa That's Entertainment kan 1986, kun sain siya nagin miyembro kan pang Martes na grupo. Kasali man siya sa mga tauhan kan pelikulang, Ligaya an Itawag Mo sa Akin, na pinagbidahan ni Rosanna Roces, asin siya natawan nin FAMAS Award for Best Supporting Actress kan 1998 sa saiyang pagganap sa pelikula.

Pagkatapos makasali sa mga tauhan kan Ikaw Na Sana, si Granada nagin parte kan seryeng drama sa ABS-CBN na may titulong Sa Puso Ko Iingatan Ka kaiba si Judy Ann Santos.

2004–2013: GMA Network 
Si Granada nagpahingalo muna sa showbiz puon kan 2004 hanggang 2006 pagkatapos mag-aki sa saiyang aking lalaki. Nagbalik siya sa pag-arte kan 2007 sa GMA Network asin nagluwas sa Sine Novela: Pasan Ko Ang Daigdig asin Zaido: Pulis Pangkalawakan.

Kan 2008, si Granada nagganap bilang si Elena Valderama sa remake kan Kaputol ng Isang Awit kaiba sina Glaiza de Castro asin Lovi Poe, na ipinadalan sa GMA Network. Nagluwas man siya sa romantic comedy drama na Philippine remake kan Lalola. Kan 2009, saro siya sa mga bisitang aktres sa  Philippine adaptation kan Zorro.

2013–2017: Final years 
Sa mga huring taon niya kan 2013, nagsali siya sa It's Showtime's Bida Kapamilya Celebrity Round kaiba an saiyang mga Kapamilya's asin nagtrabaho siya sa ABS-CBN's Got to Believe, kaiba sina Kathryn Bernardo asin Daniel Padilla.

Kan 2017, nagganap siya sa papel na Jessica sa Wish Ko Lang kung sain an saron babayi nagpanggap na magin lalaki para lang mapakakan an saiyang mga aki. Mayong nakakaaram na an baguhan na karpentero saro palan na babayi.

Musika 
Kan 1998 si Granada nagluwas kan saiyang album na Out Here on My Own asin kan 2000 iniluwas niya man an In the Mood for Love.

Nagrekord siya sa sadiri niyang album sa irarom kan Dyna Records na may mga kantang “Crush Na Crush Kita” (You are Really My Crush), Classmate Dear Classmate, asin “Di Na Bale” (Never Mind).

Personal na buhay 
Si Granada's inot na ikinasal ki Geryk Genasky kan 2002. Asin sinda nagkasuwayan man lang, pero an saindang kasal biniyayaan ning sarong aking lalaki na si Hubert Thomas Jericho Granada Aguas. Pinakasalan niya si Arnel Cowley kan 2015, asin nagin madrasta sa mga aki kani na sina Sarah, sarong modelo asin Abbey Cowley.

Kan 2006, si Granada nag-agi nin oophorectomy para sa saiyang tuong obaryo matapos na ini tubuan nin cyst; asin nag-agi ulit siya sa kaparehong operation kan may nagtubong duwang bukol sa wala niya man na obaryo, na aksidenteng nahiling kan nagpaopera para mahali an  benign tumor sa saiyang uteros.

Kagadanan 
Kan Oktubre 25, 2017, Granada na-coma makatapos makamati nin anum na pag-atake sa puso habang nasa meet and greet session sa saiyang mga fans sa Doha, Qatar. Si Granada nagbiyahe kaiba an saiyang agom para mag-attendir sa Philippine Tourism and Trade Conference, kung sain siya an bisitang magtaram. Sinugod siya sa Heart Hospital of the Hamad Medical Corporation asin nilipat sa Hamad General Hospital.

Si Granada nagsapo nin brain hemorrhage asin aneurysm na nakapekto sa saiyang puso.  Kan Oktubre 27, 2017, siya idineklara na brain dead. Si Granada nagadan kan Nobyembre 4, 2017, sa edad na 41. An saiyang hawak nilamayan kan Nobyembre 10–11 sa Santuario de San Jose in East Greenhills, Mandaluyong, asin pig-cremate kan Nobyembre 12.

Legasiya 
Si Granada posthumang ginawadan nin bitoon sa Eastwood City Walk of Fame kan Nobyembre 21, 2017.

Kan Disyembre 2017, an aktres na si Kim Rodriguez ginanapan an papel bilang si Granada asin si Benjamin Alves bilang an agom niyang si Arnel Cowley para sa saindang istorya sa antolohiyang, Wagas.

Filmograpiya

Telebisyon

Mga pelikula 

 Tisay
 Alfredo S. Lim: The Untold 
 Story
 Ganster Lolo
 Laban kung Laban
 Pards
 Tigre ng Mindanao
 Resbak
 Gascon
 Mga Batang 45
 Michael and Madonna 2
 Banana Split
 Anak Ni Janice
 Atorni Agaton
 Penoy...Balut
 Knock,Knock Who's There?
 Magic To Love
 Wanted Bata-Batuta
 Remember Me, Mama
 Mga Kuwento Ng Pag-Ibig 
 Mga Kwento Ni Lola Basyang

Toltolan

Panluwas na takod 
 Isabel Granada on IMDb 

Mga artista gikan sa Filipinas
Artista nin Pelikula
Artista
Aktres
Mga aktres gikan sa Filipinas